钦定古今图书集成/明伦汇编/氏族典/第078卷 > 吴瑛
## 钦定古今图书集成/明伦汇编/氏族典/第078卷 > 吴瑛

按《宋史吴瑛传》：“瑛字德仁，蕲州蕲春人。以父遵路任，
补太庙斋郎，监西京竹木务，签书淮南判官，通判池
州、黄州，知郴州，至虞部员外郎。治平三年，官满如京
师，年四十六，即上书请致仕。公卿大夫知之者，相与
出力挽留之，不听，皆叹服以为不可，及相率赋诗饮
饯于都门。哲宗朝有荐之者，召为吏部郎中，就知蕲”
州，皆不起。崇宁三年感疾，即闭阁谢医药，至垂绝不
乱，卒，年八十四。